Nog 5 Minute Met Jesus (Sagteband)
Want Ek weet watter gedagtes Ek aangaande julle koester, spreek die HERE, gedagtes van vrede en nie van onheil nie, om julle 'n hoopvolle toekoms te gee.
As mens nie droom nie – lewe jy nie. Omdat ons in 'n almagtige God glo kan ons juis droom. Niks is dan vir Hom onmoontlik nie.
Die Here het ons nie gemaak om small spirited en 'jannie – jammergatte' te wees nie. Hy het ons gemaak met desires en passies en sal ons ook help om dit uit te leef. MAAR, dit gaan nie in ons skote val nie.
Orison Swett Marden het gesê; "The Creator has not given you a longing to do what you have no ability to do."
Ons moet ons kant bring en soveel moontlik doen om ons drome waar te maak. Soos om die nodige vaardighede aan te leer, te oefen, op te let in die klas, boeke te lees en om mense te gaan sien wat ons kan help om 'n stappie nader aan ons droom te kom. Maar sonder geloof en vertroue dat die Vader dit kan waar maak, help dit ook net tot op 'n punt.
Ek het 'n oefening waar ek vir my 'n Vision Board maak. Daarop plak ek woorde, aanhalings en prentjies van al my drome. Ek plak dit iewers waar ek dit elke dag kan sien, soos binne in my kas. Wanneer ek daarna kyk maak ek my oë vir so minuut toe en ek imagine hoe dit waar word. Ek sien in my gedagtes hoe dankbaar ek teenoor die Here is en dan los ek dit wat ek nie menslik kan doen nie in Sy hande.
Probeer dit. Dit is lekker en glo my, dit werk! Die belangrikste ding om van droom te onthou, is dat jy dit nooit sonder die Here moet of kan doen nie.